Lasses råd: Skru op for temperaturen på dit køleskab.
- Strømforbruget stiger med 2-5 procent for hver grad, at køleskabet køler ned. Er temperaturen i dit køleskab lavere end 5 grader – og tilsvarende i fryseren lavere end minus 18 grader – er der altså penge at spare, da der bruges el på at køle til mindre end nødvendigt. På grund af bakterier er det dog vigtigt, at temperaturen i køleskabet ikke overstiger 5 grader. Læg et termometer i køleskabet for på den måde at sikre, at temperaturen rent faktisk er på de 5 grader.